CELEX: 32003R1763
Language: el
Date: 2003-10-07 00:00:00
Title: Κανονισμός (ΕΚ) αριθ. 1763/2003 της Επιτροπής, της 7ης Οκτωβρίου 2003, σχετικά με τον καθορισμό, για την περίοδο εμπορίας 2002/03, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτής

Avis juridique important

|

32003R1763

Κανονισμός (ΕΚ) αριθ. 1763/2003 της Επιτροπής, της 7ης Οκτωβρίου 2003, σχετικά με τον καθορισμό, για την περίοδο εμπορίας 2002/03, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτής  

Επίσημη Εφημερίδα αριθ. L 254 της 08/10/2003 σ. 0005 - 0005

Κανονισμός (ΕΚ) αριθ. 1763/2003 της Επιτροπήςτης 7ης Οκτωβρίου 2003σχετικά με τον καθορισμό, για την περίοδο εμπορίας 2002/03, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης(1), όπως τροποποιήθηκε τελευταία από τον κανονισμό (ΕΚ) αριθ. 680/2002 της Επιτροπής(2), και ιδίως το άρθρο 18 παράγραφος 5,Εκτιμώντας τα ακόλουθα:(1) Στο άρθρο 18 παράγραφος 2 του κανονισμού (ΕΚ) αριθ. 1260/2001 ορίζεται ειδικότερα ότι όταν το ποσό της εισφοράς Β είναι μικρότερο από το μέγιστο ποσό που μνημονεύεται στο άρθρο 15 παράγραφος 4 του εν λόγω κανονισμού, ενδεχομένως αναθεωρημένο σύμφωνα με την παράγραφο 5 του προαναφερθέντος άρθρου 15, οι βιομήχανοι ζάχαρης υποχρεούνται να πληρώσουν στους πωλητές ζαχαροτεύτλων τη διαφορά μεταξύ του μέγιστου ποσού της εισφοράς Β και του ποσού της εισφοράς αυτής που θα εισπραχθεί, αντί 60 % της διαφοράς αυτής. Το άρθρο 9 παράγραφος 1 του κανονισμού (ΕΟΚ) αριθ. 314/2002 της Επιτροπής, της 20ής Φεβρουαρίου 2002, για τον καθορισμό των λεπτομερειών εφαρμογής του καθεστώτος των ποσοστώσεων στον τομέα της ζάχαρης(3), όπως τροποποιήθηκε τελευταία από τον κανονισμό (ΕΚ) αριθ. 1140/2003(4), προβλέπει ότι το υπόψη ποσό που πρέπει να πληρωθεί, καθορίζεται συγχρόνως με το ποσό των εισφορών στην παραγωγή και σύμφωνα με την ίδια διαδικασία.(2) Για την περίοδο εμπορίας 2002/2003, ο κανονισμός (ΕΚ) αριθ. 1440/2002 της Επιτροπής(5) καθόρισε το μέγιστο ποσό της εισφοράς Β σε 37,5 % της τιμής παρεμβάσεως της λευκής ζάχαρης ενώ ο κανονισμός (ΕΚ) αριθ. 1762/2003 της Επιτροπής(6) καθόρισε το ποσό της εισφοράς Β που θα εισπραχθεί για την εν λόγω περίοδο σε 19,962 % της τιμής παρεμβάσεως της λευκής ζάχαρης. Λόγω της διαφοράς αυτής, θα πρέπει να καθορισθεί, σύμφωνα με το άρθρο 18 παράγραφος 2 του κανονισμού (ΕΚ) αριθ. 1260/2001, το ποσό που θα πληρωθεί από τους βιομηχάνους ζάχαρης στους πωλητές ζαχαροτεύτλων ανά τόνο ζαχαροτεύτλων αντιπροσωπευτικού ποιοτικού τύπου.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το ποσό που μνημονεύεται στο άρθρο 18 παράγραφος 2 του κανονισμού (ΕΚ) αριθ. 1260/2001 σχετικά με την ποσόστωση Β, το οποίο θα πληρωθεί από τους βιομηχάνους ζάχαρης στους πωλητές ζαχαροτεύτλων, καθορίζεται, για την περίοδο εμπορίας 2002/2003, σε 8,644 ευρώ ανά τόνο ζαχαροτεύτλων αντιπροσωπευτικού ποιοτικού τύπου.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Οκτωβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 178 της 30.6.2001, σ. 1.(2) ΕΕ L 104 της 20.4.2002, σ. 26.(3) ΕΕ L 50 της 21.2.2002, σ. 40.(4) ΕΕ L 160 της 28.6.2003, σ. 33.(5) ΕΕ L 212 της 8.8.2002, σ. 3.(6) Βλέπε σελίδα 4 της παρούσας Επίσημης Εφημερίδας.